# Beer Tuvia

### De Viquipèdia

באר טוביה (he) / (ar)
Beer Tuvia / Bir Ta'abya
Districte • Subdistricte | Sud Ascaló
Superfície | 140 km²
Altitud | 30 m
Població (2004) • Densitat | 17.200 hab. 122,86 hab/km²
Coordenades | 31° 46′ N, 34° 43′ E Coordenades: 31° 46′ N, 34° 43′ E
Tipus de municipi | Consell regional

Beer Tuvia és un consell regional del districte del Sud d'Israel, situat entre Asdod i Malaquies.

## [edita] Història

El 1887, un grup d'immigrants de Bessaràbia (aproximadament l'actual Moldàvia) van fer alià i van fundar un moshav que van anomenar Quastina, en honor a un poblat àrab veí, gràcies al finançament del baró Edmond de Rothschild. La colònia no prosperà, especialment per la manca d'aigua, els atacs dels habitants àrabs de les rodalies i les desavinences amb el patrocinador.

El 1896 una associació d'Odessa n'adquirí els terrenys i nous colons van arribar-hi i van canviar-li el nom, rebatejant-la Beer Tuvia. El moshav va ser arrasat un altre cop durant l'aixecament àrab de 1929 i va haver de ser abandonat.

El 1930 van tornar-hi nous habitants. Després de trobar-hi aigua, el moshav va renéixer definitivament fins que, cap a finals dels anys quaranta, ja era el centre d'un àrea rural densament poblada.

## [edita] Economia

L'economia local es basa en el conreu, especialment dels cítrics, i en l'agricultura intensiva. Tanmateix, al terme municipal també hi ha un polígon industrial amb diverses empreses instal·lades.

La localitat disposa, a més, d'un important laboratori per a les malalties de l'aviram de corral, que ha dut a terme nombroses anàlisis i investigacions relacionades amb casos de malaltia de Newcastle o de diarrea neonatal bovina. A Beer Tuvia també hi ha la facultat Achva College, un centre d'educació superior adjunt a la Universitat Ben Gurion i especialitzat en magisteri i pedagogia.

## [edita] Entitats de població

El municipi inclou 25 nuclis urbans:

- Kibbutz: Hassor-Asdod (חצור-אשדוד).
- Moshav: Ahawa (אחווה), Arugot (ערוגות), Avigedor (אביגדור), Azriqam (עזריקם), Bat Hazor (בת חצור), Beer Toviyya (באר טוביה), Bet Ezra (בית עזרא), Bizzaron (ביצרון), Emunim (אמונים), Giv'ati (גבעתי), Hazav (חצב), Kannot (כנות), Kefar Ahim (כפר אחים), Kefar Warburg (כפר ורבורג), Mahane Miryam (מחנה מרים), Newe Mivtah (נווה מבטח), Nir Banim (ניר בנים), Orot (אורות), Sede Uzziyyahu (שדה עוזיהו), Shetulim (שתולים), Talme Yehi'el (תלמי יחיאל), Timmorim (תימורים), Yinnon (ינון).
- Altres assentaments comunitaris: Ezer (עזר).

## [edita] Enllaços externs

- Achva College (anglès) i (hebreu)

Obtingut de "http://ca.wikipedia.org../../../b/e/e/Beer_Tuvia_8d5f.html"

Categoria: Consells regionals d'Israel

##### Views

- Article
- Discussió
- Revisió actual

##### Cerca

##### En altres llengües

- English
- עברית